recursal/SuperWikiNEXT-32B huggingface dataset:
கட்டிடம் in Bangalore, இந்தியாவார்ப்புரு:SHORTDESC:கட்டிடம் in Bangalore, இந்தியா
**த போரம்** (பல்கடை அங்காடி) பெங்களூருவில் உள்ள ஓசூர் சாலையில் அமைந்துள்ள ஒரு பிரபலமான பல்கடை அங்காடி. ஒரு பல மாடி புத்தகக் கடை, 11 சினிமா அரங்குகள் மற்றும் பிற பொழுதுபோக்கு வசதிகளும் உள்ள இந்த அங்காடி, பெங்களூருவின் முதல் முழு அங்காடி ஆகும்.

இளைஞர்களுக்கு மத்தியில் மிகவும் பிரசித்தி பெற்ற இவ்வங்காடி, பெங்களூருவிற்கு வருகை தரும் அனைவரையும் ஈர்க்கின்றது. இந்த ஐந்து மாடிக் கட்டிடத்தில், 780,000 சதுர அடி பரப்பளவில் அங்காடிகள் அடங்கி உள்ளன. செருப்பு முதல் உடற்பயிற்சி சாதனங்கள் வரை அனைத்தும் இங்கு கிடைக்கின்றன. இந்த பல்கடை அங்காடியின் முக்கியாமான ஈர்ப்பு, இங்கு அமைந்துள்ள 11 அரங்குகள் கொண்ட பி.வி.ஆர். சினிமாஸ் ஆகும். இங்குள்ள உணவு அரங்கை "தி ட்ரான்ஸிட் லௌஞ்"என்று அழைக்கின்றனர். இது விமான நிலையத்தில் உள்ள ட்ரான்ஸிட் லௌஞ் போன்று வடிவமைக்கப்பட்டுள்ளது.

இங்குள்ள 11 அரங்குள்ள பி.வி.ஆர் சினிமாஸ், 2004 இல் பிரெஸ்டீஜ் குழுவால் கட்டமைக்கப்பட்டது.

அமைவிடம்
--------

இந்த பல்கடை அங்காடி அமைந்துள்ள இடம், ஹ்யூலட் பேக்கார்ட் (HP) ராபர்ட் பாஷ் GmbH போன்ற பெரிய கம்பெனிகளின் நடுவே அமைந்துள்ளது. இங்கு வரும் பெரும்பாலான வாடிக்கையாளர்கள், கிறிஸ்து பல்கலைகழகம்த்தின் மாணவர்களாகும். கிறிஸ்து பல்கலைகழகம் இங்கிருந்து 400 மீட்டர் தொலைவில் அமைந்துள்ளது.

ஃபோரம் நிர்வாகம், வைட்ஃபீல்டில், "தி ஃபோரம் வேல்யூ மால்" என்ற பெயரில் புதிதாக ஒரு பல்கடை அங்காடி உருவாக்கியுள்ளனர்.

வேறு அமைவிடங்கள்
----------------

தற்போது சென்னையிலுள்ள வடபழனியில் "ஃபோரம் விஜயா மால்" என்ற பெயரில் ஒரு பல்கடை அங்காடி திறக்கப்பட்டுள்ளது. மேலும் கொச்சி, கோவை, ஹைதராபாத் மற்றும் மங்கலூர் போன்ற இடங்களிலும் புதிதாக திறக்கப்பட உள்ளன. ஹைதராபாதில் திறக்கப்பட உள்ள ஃபோரம் அங்காடியின் பெயர் "தி ஃபோரம் க்ரிஸ்டல் மால்" என்று அறிவிக்கப்பட்டுள்ளது.

  

தமிழ்நாட்டில், சென்னை வடபழனியிலுள்ள, 'ஃபோரம் விஜயா' பல்கலை அங்காடி.

வாகன நிறுத்தம்
--------------

இங்கு இரண்டு வாகன நிறுத்த இடங்கள் உள்ளன. ஒன்று- கட்டிடத்தினுள் உள்ள அடுக்கு மாடி வாகன நிறுத்த இடம். இதற்கு உள்ளே செல்ல, டைரி சர்க்கிள்-கோரமங்களா சாலை மற்றும் அடுகொடி-கோரமங்களா சாலை என இரண்டு வழிகள் உள்ளன. 
அது தவிர, எப்போதும் நிரம்பி உள்ள இன்னொரு வாகன நிறுத்த இடம் அடுகொடி-கோரமங்களா சாலை மூலமாக உள்ளே செல்லும் வழியுடன் அமைந்துள்ளது.

நெருப்பு
--------

ஜனவரி 26, 2009 அன்று ஒரு சின்ன மின்சாரச் சிக்கலினால் ஒரு தீ விபத்து ஏற்பட்டது. ஆனால் பெரிய பாதிப்புகள் ஏதுமின்றி தீ அணைக்கப்பட்டது. ஆனால் இந்த அங்காடியில் போதுமான பாதுகாப்பு இல்லை என்று பொதுமக்கள் புகார் சூட்டி வருகின்றனர்.
**நஞ்சகன்**  என்பவன் பெருங்கதை இலக்கியத்தில் வரும் கதை மாந்தர்களில் ஒருவன். குபேரன் என்னும் தேவனுக்குத் தொண்டு செய்துவந்தவன். அழைத்தபோது தான் வரும் மந்திரத்தை உருமண்ணுவாவுக்கு உபதேசித்தவன்.

மந்திரம் சொன்ன கதை
------------------

உதயணன் தன் தாய்மாமனிடமிருந்து பெற்ற நாட்டின் ஆட்சிப் பொறுப்பினை யூகியிடம் ஒப்படைத்துவிட்டுத் தன் தந்தை தனக்கு அளித்த நாட்டை ஆண்டுவந்தான். அப்போது அவனுக்கு வயந்தகன், உருமண்ணுவா, இடவகன் என்னும் மூவர் உற்ற தோழர்களாவும், அமைச்சர்களாகவும் விளங்கினர். ஒரு நாள் உதயணன் இவர்களுடனும் மற்றும் சில வீரர்களுடனும் காட்டுக்கு வேட்டையாடச் சென்றான். சுற்றி அலைந்தனர். களைப்படைந்தனர். நீர் வேட்கையால் வருந்தினர். புரசமரத்தடியில் சாய்ந்து சோர்ந்து கிடந்தனர். இந்தக் காட்டிலிருக்கும் தெய்வம் வந்து காப்பாற்றவேண்டும் என வேண்டிக்கொண்டனர்.

அப்போது தோன்றிய தெய்வமகன் இந்த நஞ்சகன். வெண்ணிற உடை, இடுப்பில் கச்சு, சந்தனம் பூசிய மார்பு, ஒளிரும் மேனி, பிறைவடம் என்னும் அணிகலன் கிடங்கும் கழுத்து, செங்கழுநீர்ப் பூவால் தொடுக்கப்பட்ட தலை-மாலை, ஆயிரம் இதழ் கொண்ட தாமரை போன்ற கண்கள் ஆகியவற்றுடன் நஞ்சகன் பொலிவுடன் தோன்றினான்.

சோர்ந்து கிடப்பது ஏன் எனக் கேட்டான். அவர்கள் அப்போதைக்குத் தமக்குள்ள நீர்-வேட்கை பற்றிக் கூறினர். நஞ்சகன் தண்ணீர் கொண்டுவந்து கொடுத்துவிட்டுப் போய்க்கொண்டிருந்தான். உருமண்ணுவா நஞ்சகனைத் தடுத்து நிறுத்தி, அவனது உதவிக்கு நன்றி தெரிவித்த பின்னர், அவர்கள் துன்புறும்போது மீண்டும் வந்து உதவ்வேண்டும் என வேண்டிக்கொண்டான். ஒப்புக்கோண்ட நஞ்சகன் வேண்டும்போது தன்னை அழைக்கும் மந்திரத்தை உருமண்ணுவாவுக்குச் சொல்லிக்கொடுத்துவிட்டுப் போய்விட்டான்.

அடிக்குறிப்பு
-------------

1. ↑   கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.
**ஆவூர் கிழார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கப்பாடல்களில் இடம் பெற்றுள்ளது. அது புறநானூறு: 322 (வாகை; வல்லாண் முல்லை).  

இவரது மகன் கண்ணனார் பாடல் ஒன்றும் சங்கப்பாடல்களில் இடம் பெற்றுள்ளது.(அகம்: 202)
ஆவூர் இருக்குமிடம் தஞ்சை மாவட்டம்.

புறம் 322 செய்தி
----------------

### வல்லாண் எப்படிப்பட்டவன்?

வேந்தனைக் கண்துயில விடாமல் அவனைக் கலக்கிக்கொண்டே யிருப்பவன். 

### எதனைக் கலக்குவான்?

வேந்தனின் தன் தண்பணை ஊரைக் கலக்குவான்

### வேந்தன் ஊர்

கரும்பைச் சாறு பிழிய உதவும் 'இரும்பின் எந்திரம்' ஒலிப்பதைக் கேட்டுப் பெரிய முதுகினைக் கொண்ட வாளைமீன் பிறழும் நீர்வளம் மிக்க வயல்களைக் கொண்டது. 

### மறவன் ஊர்

வன்புலம். காட்டு நிலம். 

### மறவன் ஊர்ச் சிறுவர்கள்

வரகு அறுத்த வயலில் கருப்பை என்னும் வெள்ளெலி மேயும். சப்பாத்தி முள்ளை நுனியில் குத்திய அம்பை வில்லில் ஏற்றி அந்த எலியைக் குறிபார்த்து எய்து வீழ்த்திய அவ்வூர் மறவரின் சிறுவர்கள் ஆரவாரம் செய்வர். அந்த ஒலியைக் கேட்டுப் பெரிய கண்களையுடைய குறுமுயல் மன்றத்தில் வைத்திருக்கும் கரும்பானைகள் உடையும்படி பாயும்.

### வல்லாண்மை

மென்புல வல்லாண் தண்பணை வேந்தனைக் கலக்குதல். சிறுவர்களும் வில்லெய்து வல்லாண்மையில் பயிற்சி பெறுவர்.
மண் புரவி
புரவி
**புரவியெடுப்பு** அல்லது **குதிரையெடுப்பு** என்பது நாட்டுபுறத் திருவிழாக்களுள் ஒன்றாகும். புரவி என்பதற்கு குதிரை என்பது பொருளாகும்.  மண்ணால் செய்த குதிரைகளை அலங்கரித்து வழிபாடு செய்யும் முறைக்கு புரவியெடுப்பு என்று பெயர். இவ்வகை வழிபாடு பெரும்பாலும் தென்தமிழகப் பகுதிகளில் காணப்படுகிறது. ஐயனாரின் வாகனமாக விளங்கும் குதிரைகளுக்குச் செய்யும் மரியாதையாக இவ்விழா நிகழ்கிறது.

இதனை **உருவாரம் எடுத்தல்** எனவும் வழங்குவர். படத்தில் காண்பது போன்ற குதிரை உருவங்களையும், தாத்தா, பாட்டி உருவங்களையும் தலையில் சுமந்து சென்று கோயில்களில் வைப்பர். "உனக்கு உருவாரம் எடுக்கிறேன். என் துன்பத்தைப் தீர்த்து வை" எனத் தெய்வத்தின்மீது சார்த்தி உறுதிமொழி எடுத்துக்கொள்வர். இன்னல் தீர்ந்ததும் தெய்வம் தீர்த்துவைத்ததாக நம்பி உருவாரம் எடுப்பர்.

கலைஞனுக்குச் சிறப்பு செய்தல்
----------------------------

இந்த உருவாரங்கள் அய்யனார், மாரியம்மன், செல்லியம்மன் முதலான நாட்டுப்புறக் கோயில்களில் வைக்கப்பட்டிப்பதைக் காணமுடிகிறது. திருவிழாவின்போது உருவாரம் செய்த கலைஞன் (குயவன்) மேளதாளத்துடன் சென்று ஊர்மக்களால் அழைத்துவரப்படுவான். அவனது வீட்டிலேயே அவனுக்குச் சிறப்பு செயப்படும். அவனைக் கோயிலுக்கு அழைத்துவந்த பின்னர், உருவாரம் கொண்டுவருவோரின் ஒவ்வொரு வீட்டுக்கும் சென்று கொட்டுமுழக்குடன் அனைவரையும் ஒன்றாகத் திரட்டிக்கொண்டு வந்து உருவாரங்கள் அனைத்தையும் கோயிலில் இறக்கி வழிபாடு நடத்துவர்.

ஒளிப்படத்தொகுப்பு
-----------------

* மதுரை அழகர்கோயில் அருகிலுள்ள வல்லாளபட்டியில் நடந்த புரவியெடுப்புமதுரை அழகர்கோயில் அருகிலுள்ள வல்லாளபட்டியில் நடந்த புரவியெடுப்பு
* மதுரை அழகர்கோயிலுக்கு அருகிலுள்ள வல்லாளபட்டியில் புரவியெடுப்பில் அரண்மனைக் குதிரைமதுரை அழகர்கோயிலுக்கு அருகிலுள்ள வல்லாளபட்டியில் புரவியெடுப்பில் அரண்மனைக் குதிரை
* மதுரை அழகர்கோயிலுக்கு அருகிலுள்ள வல்லாளபட்டியில் புரவியெடுப்பில் நேர்த்திக்கடன் குதிரைகள்மதுரை அழகர்கோயிலுக்கு அருகிலுள்ள வல்லாளபட்டியில் புரவியெடுப்பில் நேர்த்திக்கடன் குதிரைகள்
* மதுரை அழகர்கோயிலுக்கு அருகிலுள்ள வல்லாளபட்டி புரவியெடுப்பில் பங்கேற்க உள்ள நேர்த்திக்கடன் புரவிகள்மதுரை அழகர்கோயிலுக்கு அருகிலுள்ள வல்லாளபட்டி புரவியெடுப்பில் பங்கேற்க உள்ள நேர்த்திக்கடன் புரவிகள்

மேலும் பார்க்க
--------------

* திருவிழா

வெளி இணைப்புகள்
---------------

* திருவிழாக்களும் சமூக நடைமுறைகளும் பரணிடப்பட்டது 2011-10-09 at the வந்தவழி இயந்திரம், கூடல் இணையத்திலிருந்து, பார்த்த நாள், 18, ஏப்ரல், 2012.
* அய்யனார், தமிழ் இணையக் கல்விக்கழகத் தளத்திலிருந்து, பார்த்த நாள், 18, ஏப்ரல், 2012.
**ஆர். பாலசரசுவதி** (*R. Balasaraswathi*, *Raavu Balasaraswathi* அல்லது *Rao Balasaraswathi Devi*; தெலுங்கு: రావు బాలసరస్వతీ దేవి; பிறப்பு: 28 ஆகத்து 1928) தென்னிந்தியத் திரைப்படப் பின்னணிப் பாடகியும், நடிகையும் ஆவார். இவர் 1930கள் முதல் 1960கள் வரை தெலுங்கு, தமிழ்த் திரைப்படங்களில் நடித்தவர். ஆர். பாலசரசுவதி அனைத்திந்திய வானொலியில் முதன் முதலாக மெல்லிசைப் பாடல்களைப் பாடியவரும், தெலுங்குத் திரைப்படங்களில் முதன் முதலாக பின்னணி பாடியவரும் ஆவார்.

ஆரம்ப வாழ்க்கை
--------------

பாலசரசுவதி 1923 இல் வேங்கடகிரி என்ற ஊரில் பிறந்தார். இளம் வயதிலேயே அளத்துரு சுப்பையா என்பவரிடம் இசை கற்றுக் கொண்டு, தனது ஆறாவது வயதில் எச்.எம்.வி இசைத்தட்டில் தனது குரலைப் பதித்தார்.

திரைப்படப் பணி
--------------

1936 இல் சி. புல்லையாவின் இயக்கத்தில் உருவான சதி அனுசூயா, பக்த துருவா ஆகிய திரைப்படங்களில் குழந்தை நடிகையாகப் பாடி நடித்தார். இவரது திறமையைக் கவனித்த இயக்குநர் கே. சுப்பிரமணியம் தமது தமிழ்த் திரைப்படங்களில் நடிக்க அழைத்தார். *பக்த குசேலா* (1936), *பாலயோகினி* (1937), *திருநீலகண்டர்* (1939) ஆகிய திரைப்படங்களில் நடித்தார். *துக்காராம்* (1938) திரைப்படத்தில் முசிரி சுப்பிரமணிய ஐயர் துக்காராம் வேடத்தில் நடிக்க அவரது மகளாக பாலசரசுவதி நடித்தார்.

*பாக்கிய லட்சுமி* (1943) தெலுங்குத் திரைப்படத்தில் கமலா கோட்னிசு என்ற நடிகைக்கு பின்னணிப் பாடல் பாடினார்.

இவர் ஜி. ராமநாதன், கே. வி. மகாதேவன், சி. ஆர். சுப்பராமன், எஸ். வி. வெங்கட்ராமன், விஸ்வநாதன்-ராமமூர்த்தி, எஸ். அனுமந்தராவ், எஸ். ராஜேஸ்வர ராவ், சித்தூர் வி. நாகையா, கண்டசாலா, எஸ். தட்சிணாமூர்த்தி, வேதா, மாஸ்டர் வேணு, ஜி. கோவிந்தராயுலு, எம். பி. சீனிவாசன் ஆகியோரின் இசையமைப்பில் பாடல்களைப் பாடியுள்ளார்.

கண்டசாலா, ஏ. எம். ராஜா ஆகியோருடன் இணைந்து இவர் பல பாடல்கலைப் பாடியுள்ளார். அத்துடன் டி. எம். சௌந்தரராஜன், டி. ஏ. மோதி, சீர்காழி கோவிந்தராஜன், சு. ராஜம் ஆகியோருடனும் இணைந்து பின்னணிப் பாடல்களைப் பாடியுள்ளார்.

நடித்த தமிழ்த் திரைப்படங்கள்
----------------------------

1. பக்த குசேலா (1936)
2. பாலயோகினி (1936)
3. துகாராம் (1938)
4. திருநீலகண்டர் (1939)
5. தாசிப் பெண் (ஜோதிமலர்) (1943)
6. பில்ஹணா (1948)

மேற்கோள்கள்
-----------

1. ↑  "Stars : Star Profiles : Rao Balasaraswathi Devi to be felicitated on her 75th birthday". Telugucinema.com. 25 February 2012 அன்று மூலம் பரணிடப்பட்டது. 11 June 2012 அன்று பார்க்கப்பட்டது.
2. ↑  "Light Music By Rao Balasaraswathi Devi: Events in Hyderabad". Fullhyderabad.com. 23 May 2017 அன்று மூலம் பரணிடப்பட்டது. 11 June 2012 அன்று பார்க்கப்பட்டது.

வெளி இணைப்புகள்
---------------

* யூடியூபில் Interview with Raavu Balasaraswathi Devi.
* Listen to some of the songs of R. Balasaraswathi at Old Telugu Songs.com

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**ஆர். பி. உலகநம்பி** (*R. P. Ulaganambi*) என்பவர்(10 ஜூன் 1938 - 7 ஜனவரி 2020) தமிழ்நாட்டைச் சேர்ந்த இந்திய வழக்கறிஞர் மற்றும் அரசியல்வாதி ஆவார். இவர் இந்திய நாடாளுமன்ற மக்களவை உறுப்பினராக இருந்தார் .

வாழ்க்கை வரலாறு
---------------

உலகநம்பி 1938ஆம் ஆண்டு ஜூன் 10 ஆம் தேதி இராணிப்பேட்டையில் பிறந்தார். இவர் தான் போசுகோ உயர்நிலைப் பள்ளி, பச்சையப்பன் கல்லூரி, மாநிலக் கல்லூரி மற்றும் சென்னை சட்டக் கல்லூரியில் கல்வி பயின்றார். இவர் 1971-ல் வேலூர் மக்களவைத் தொகுதிக்கு நடைபெற்ற தேர்தலில் திராவிட முன்னேற்றக் கழக வேட்பாளராகப் போட்டியிட்டு மக்களவை உறுப்பினராகத் தேர்ந்தெடுக்கப்பட்டார். பின்னர், கட்சி மேலிடத்துடன் ஏற்பட்ட கருத்து வேறுபாட்டால் திமுக விலிருந்து விலகி இந்திய தேசிய காங்கிரசில் சேர்ந்தார். 

உலகநம்பி 7 ஜனவரி 2020 அன்று தனது 81வது வயதில் காலமானார்.

மேற்கோள்கள்
-----------

1. ↑  "ULAGANAMBI, SHRI R. P." *Lok Sabha*. 11 January 2020 அன்று பார்க்கப்பட்டது.
2. ↑  "Fifth Lok Sabha". *Lok Sabha*. 11 January 2020 அன்று பார்க்கப்பட்டது.
3. ↑  "Former Vellore MP Ulaganambi dead". *The Hindu*. 8 January 2020. 11 January 2020 அன்று பார்க்கப்பட்டது.
**ஆர். பிரசாத்து** (*R. Prasad*) இந்தியாவைச் சேர்ந்த ஒரு கேலிச்சித்திர வரைஞர் ஆவார். தில்லியில் இருந்து வெளிவரும் மெயில் டுடே என்ற தினசரியுடன் தொடர்புடையவராகத் திகழ்கிறார். மெயில் டுடே இந்தியா டுடே குழுமம் மற்றும் டெய்லி மெயில் ஆகியவற்றின் கூட்டு முயற்சியாக இருப்பதால், பிரசாத்தின் படைப்புகள் இந்த வெளியீடுகளில் வெளிவருகின்றன.

ஆர் பிரசாத்து 1966 ஆம் ஆண்டு மார்ச் மாதம் 17 ஆம் தேதி தென்னிந்தியாவின் கேரள மாநிலம் கோட்டயத்தில் உள்ள பளை கிராமத்தில் ஓர் இந்து நாயர் குடும்பத்தில் பிறந்தார். இவர் தற்போது புது தில்லியில் உள்ள சப்தர்சங் என்கிளேவு பகுதியில் வசிக்கிறார். பிரசாத்தின் கேலிச்சித்திரங்கள் பொதுவாக இந்தியாவில் இவருடைய அரசியல் நுண்ணறிவு, நகைச்சுவை மற்றும் முரண்பாட்டிற்காக பரவலாகப் பரப்பப்படுகின்றன.

2010 ஆம் ஆண்டில், மெயில் டுடேயில் வெளியான பிரசாத்தின் ஆத்திரேலிய காவல்துறை தொடர்பான ஒரு கேலிச்சித்திரம் அந்நாட்டு காவல்துறை மற்றும் அரசியல் தலைவர்களிடம் சர்ச்சைக்கு உள்ளனது.

மேற்கோள்கள்
-----------

1. 1 2  Prashanth Jha. *Stand-alone political cartoon is on the brink of extinction*. *The Hindu* (New Delhi, 18 June 2013)
2. ↑  Anand Soondas & Neelabh Banerjee. *Funny days, dark nights*. *The Times of India* (20 May 2012)
நீராழமானி மற்றும் மூழ்காளர் திசைக்காட்டி
**நீராழமானி** அல்லது **நீராழக்கருவி**  (*bathometer*) என்பது நீரின் ஆழத்தைக் கண்டறியும் ஒரு கருவி ஆகும். முன்னர் இக்கருவியே கடலியல் ஆய்வுகளுக்காக முக்கியமாக பயன்படுத்தப்பட்டது. ஆனால் தற்பொழுது இதன் பயன்பாடு அரிதாகவே உள்ளது.

வரலாறு
------

குளியல் அளவீட்டு கருவிக்கான தொடக்க நிலை யோசனையானது லியோன் பாட்டிஸ்டா ஆல்பர்டி (1404-1472) என்பவரால் உருவாகியது. இதன்படி, ஒரு கொக்கி மூலம் சில நிலையான பளுக்கள் இணைக்கப்பட்ட ஒரு உட்குழிவான கோளத்தை மூழ்க வைப்பதை அடிப்படையாகக் கொண்டிருந்தது. கோளப்பகுதி அடிமட்டத்தை அடைந்ததும், அது நிலைப்பாட்டிலிருந்து பிரிந்து மீண்டும் மேலெழுந்தது. ஆழமானது அக்கோளம் மேற்பரப்புக்கு வந்து சேர எடுத்துக் கொள்ளும் நேரத்தினடிப்படையில் தீர்மானிக்கப்பட்டது. ஜேக்கப் பெர்க்கின்சு (1766–1849) என்பவர் நீராழமானியை நீரின் அழுத்தும் திறனை அடிப்படையாகக் கொண்டு முன்மொழிந்தார். இந்தக் கருவியில் ஒரு குறிப்பிட்ட கன அளவுள்ள உருளைக்குள் அடைக்கப்பட்ட நீரை அழுத்தும் உந்து தண்டின் இயக்கமானது உருளைக்கு வெளிப்புறமுள்ள நீரின் அழுத்தத்தைச் சார்ந்துள்ளது, தொடர்ச்சியாக அந்த அழுத்தமானது நீரின் ஆழத்தைச் சார்ந்ததாக உள்ளது. உந்து தண்டு இயங்கிய தொலைவானது அது வெளியே வரும் போது அளந்தறியப்படுகிறது.

மேலும் பார்க்க
--------------

* ஆழ்கடல் அளவியல்

மேற்கோள்கள்
-----------

1. ↑  Merriam-Webster
2. ↑  Water Words Dictionary
3. ↑  Umberto Eco, Giovanni Battista Zorzoli, *, A Pictorial history of inventions: from plough to Polaris*, p. 79, Weidenfeld and Nicolson, 1962.
4. ↑  *Boston Monthly Magazine*, vol. 1, iss. 1, p. 481.
5. ↑  Thomas Stewart Traill, "Experiments on the specific gravity of sea water drawn in different latitudes and from various depths in the Atlantic", *The Edinburgh Philosophical Journal*, vol. 4, part 1, iss. 7, pp. 185-188, January 1821.
கொச்சி சர்வதேகடற்கரை
**கொச்சி சர்வதேகடற்கரை** (Kochi International Marina) என்பது இந்தியாவின் கேரள மாநிலத்தில் உள்ள கொச்சி நகரில் உள்ள ஒரு கடற்கரையாகும். இது போல்கட்டி தீவின் கிழக்கு கடற்கரையில் (கொச்சி நகரத்தின் தீவுகளில் ஒன்று) அமைந்துள்ளது. போல்கட்டி அரண்மனையின் வளாகத்தில், ஒரு 'பாரம்பரிய விடுதி'யும் அமைந்துள்ளது.

இந்தக் கடற்கரை இந்தியாவின் ஒரே சர்வதேசக் கடற்கரையாகும்.  இது கேரள சுற்றுலா மேம்பாட்டுக் கழகத்திற்கு சொந்தமானது.  இது படகுகளுக்கு நிறுத்தும் வசதியை வழங்குகிறது. மேலும் படகுகளுக்கு எரிபொருள், நீர், மின்சாரம் மற்றும் கழிவுநீர் வெளியேற்றம் போன்ற சேவைகளையும் வழங்குகிறது. இது இந்திய தீபகற்பத்தின் தென்மேற்கு கடற்கரையில் உள்ள சர்வதேச கடல் பாதைக்கு அருகில் உள்ளது. ஆண்டு முழுவதும் சாதகமான நிலைமைகள் மற்றும் குறைந்தபட்ச அலை மாறுபாடுகள் உள்ளன.

பொதுவான அம்சங்கள்
-----------------

கொச்சி சர்வதேச கடற்கரை 24 ஏப்ரல் 2010 அன்று தனது நடவடிக்கைகளைத் தொடங்கியது.  இது இந்தியாவில் சர்வதேச தரத்தின் முதல் முழு அளவிலான கடற்கரையாகும்.

கடற்கரை கேரள சுற்றுலா வளர்ச்சி கழகத்திற்குச் சொந்தமான இதை கேரள தொழில்துறை மற்றும் தொழில்நுட்ப ஆலோசனை அமைப்பு (கிட்கோ) செயல்படுத்தியது. சார்ஜா அமீரகத்தின் ஹம்ரியா வளைகுடா நிறுவனம், கிட்கோவின் மேற்பார்வையில் இதன் கட்டுமானத்தை மேற்கொண்டது. தற்போது இக்கடற்கரையை மும்பையைச் சேர்ந்த ஓஷன் ப்ளூ நிறுவனம் நிர்வகிக்கிறது.. 

கொச்சி கடற்கரையில் 34 படகுகள் சுற்றி வர வசதி உள்ளது.  இது மேலும் 50 ஆக மேம்படுத்தப்படும்.  உலகெங்கிலும் உள்ள மாலுமிகளுக்கு தங்குவதற்காக போல்காட்டி அரண்மனை விடுதியின் வடகிழக்கு பக்கத்தில் மூன்று மாடி கட்டிடம் கட்டும் பணி முடிவடைந்துள்ளது. கே.டி.டி.சி இந்த திட்டத்தின் முதல் கட்டத்திற்கு ரூ .8.21 கோடியை மத்திய உதவியுடன் ரூ .4 கோடி செலவிட்டது. பிரதான நிலத்தை தீவுடன் இணைக்கும் இருவழிச் சாலையும் தயாராக உள்ளது. கடற்கரையில் படகுகளுக்கான பழுது மற்றும் பராமரிப்பு வசதிகளும் கிடைக்கும்.

 கொச்சி கடற்கரை
 கொச்சி கடற்கரை இல்லம்
 கொச்சி சர்வதேச கடற்கரை, போல்கட்டி தீவு

குறிப்புகள்
-----------

1. ↑  "India's lone Marina". 2015-12-10 அன்று பார்க்கப்பட்டது.
2. ↑  "Kochi International Marina". 2010-12-12 அன்று பார்க்கப்பட்டது.
3. 1 2  "Kochi: India's first marina commissioned". Rediff. 24 April 2010. 27 August 2018 அன்று பார்க்கப்பட்டது.
4. 1 2  "Kochi marina set to start operations".
**டிரைநைட்ரோமீத்தேன்**, (Trinitromethane) HC(NO2)3 என்ற மூலக்கூறு வாய்ப்பாட்டை உடைய நைட்ரோ அல்கேனாகும். இது நைட்ரோபார்ம் எனவும் அழைக்கப்படுகிறது. இது ஒரு ஆக்சிசனேற்றியாகவும் உள்ளது. 1857 ஆம் ஆண்டு சிசுகோவ் என்பவரால் இச்சேர்மத்தின் அம்மோனியம் உப்பாக கிடைக்கப்பெற்றது. 1900 ஆம் ஆண்டில் அசிட்டிலீனுடன் நீரற்ற நைட்ரிக் அமிலத்துடனான வினையின் மூலமாக தயாரிக்கப்படலாம் என கண்டறியப்பட்டது. இருபதாம் நுாற்றாண்டில் இந்த முறையானது தொழிற்துறையினரால் டிரைநைட்ரோமீத்தேனைத் தயாரிப்பதற்கான சிறந்த தேர்வாக மாறியது. ஆய்வகத்தில் நைட்ரோபார்மானது, மிதமான கார நிலையில், டெட்ராநைட்ரோமீத்தேனின் நீராற்பகுப்பினால் தயாரிக்கப்படுகிறது.

அமிலத்தன்மை
-----------

டிரைநைட்ரோமீத்தேன் நடுநிலையான மூலக்கூறாக இருக்கும்போது நிறமற்றதாக உள்ளது. இது அதிக அமிலத்தன்மை மிக்கது. எளிதில் அடர் மஞ்சள் நிற எதிர் மின் அயனியை  (NO2)3C− உருவாக்குகின்றன. டிரைநைட்ரோமீத்தெனின் p*K*a மதிப்பானது, 20 ° செல்சியசு வெப்பநிலையில்  0.17 ± 0.02 ஆக இருக்கலாம். ஒரு மீத்தேன் வழிப்பொருட்களில் இது மிகவும் குறிப்பிடத்தக்கதாகும். டிரைநைட்ரோமீத்தேன் எளிதில் நீரில் கரைந்து மஞ்சள் நிற அமிலக் கரைசலைத் தருகிறது.

இந்த எதிர்மின் அயனியானது 4*n*+2 அக்கெல் விதியை (Hückel rule), நிறைவு செய்து அரோமேட்டிக் தன்மையைக் கொண்டிருப்பதற்கான சான்றுகள் உள்ளதாகத் தெரிகிறது.

நைட்ரோபார்ம் உப்புகள்
---------------------

டிரைநைட்ரோமீத்தேன் பிரகாசமான மஞ்சள் நிற உப்புக்களின் (அயனிச்சேர்மங்களை) தொடரை உருவாக்குகிறது. இவற்றில் பெரும்பாலான உப்புகள் நிலைத்தன்மையற்றவையாகக் காணப்படுகின்றன. மேலும், இவை வெப்பத்தாலோ அல்லது மோதலின் காரணமாகவோ வெடிக்க நேரிடலாம். 
நைட்ரோபார்மின் பொட்டாசியம் உப்பானது, KC(NO2)3 எலுமிச்சை மஞ்சள் நிறப் படிகத் திண்மமாகும். இது அறை வெப்பநிலையில் மெதுவாகச் சிதைவடைகிறது. 95 °செ வெப்பநிலைக்கு மேல் வெப்பப்படுத்தும் போது வெடிக்கவும் செய்கிறது. இதன் அம்மோனியம் உப்பானது ஓரளவு நிலைத்தன்மை கொண்டுள்ளது. 200 ° செ வெப்பநிலைக்கு மேல் சடசடவென எரிந்து சாம்பலாகிறது அல்லது வெடிக்கிறது. ஐதரசீன் உப்பான, ஐதரசீனியம் நைட்ரோபார்மேட்டானது, 125 ° செ வெப்பநிலை வரையிலும் நிலைத்தன்மை வாயந்தது. இராக்கெட்டுக்கான திண்ம எரிபொருட்களில் சுற்றுச்சூழலுக்கு உகந்த ஆக்சிசனேற்றியாக அறியப்படுகிறது.

மேற்கோள்கள்
-----------

1. ↑  Gakh, A. A.; Bryan, J. C.; Burnett, M. N.; Bonnesen, P. V. (2000). "Synthesis and structural analysis of some trinitromethanide salts". *Journal of Molecular Structure* **520** (1–3): 221–228. doi:10.1016/S0022-2860(99)00333-6.
2. ↑  Novikov, S. S.; Slovetskii, V. I.; Shevelev, S. A.; Fainzilberg, A. A. (1962). "Spectrophotometric Determination of the Dissociation Constants of Aliphatic Nitro Compounds". *Russian Chemical Bulletin* **11** (4): 552–559. doi:10.1007/BF00904751.
3. ↑  Cioslowski, J.; Mixon, S. T.; Fleischmann, E. D. (1991). "Electronic structures of trifluoro-, tricyano-, and trinitromethane and their conjugate bases". *Journal of the American Chemical Society* **113** (13): 4751–4755. doi:10.1021/ja00013a007.
**காதலே என் காதலே** (Kadhale en kadhale) 2006 ஆம் ஆண்டு அறிமுக இயக்குனர் பி.சி.சேகர் இயக்கத்தில், நவீன் மற்றும் ஸ்ருதா கீர்த்தி நடிப்பில், பிரயோக் இசையில் வெளியான தமிழ் திரைப்படம். இத்திரைப்படம் 2006 ஆம் ஆண்டுக்கான பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது பெற்றது.

கதைச்சுருக்கம்
--------------

ராஜிவ் (நவீன்) பணக்கார தம்பதிகளின் (ராமகிருஷ்ணா மற்றும் சித்ரா செனாய்) மகன். அங்குள்ள கல்லூரியில் சேரும் அவர்களது குடும்ப நண்பரின் மகள் கிருத்திகா (ரோமா அஸ்ராணி) ராஜீவின் வீட்டில் வந்து தங்குகிறாள். கல்லூரியில் ராஜிவ், பிரகதியைக் (ஸ்ருதா கீர்த்தி) காதலிக்கிறான். கிருத்திகா கல்லூரி விடுதியில் சென்று தங்குகிறாள். அவளுக்கு உடல்நிலை சரியில்லாதபோது அவளை அக்கறையுடன் கவனித்துக் கொள்ளும் ராஜீவைக் காதலிக்கத் தொடங்குகிறாள் கிருத்திகா. ஆனால் ராஜிவ் பிரகதியின் நட்பால் கவரப்படுகிறான். தன் காதலை பிரகதியிடம் சொல்லத் தயங்கும் ராஜிவ் அதை கிருத்திகாவிடம் மனம்விட்டுக் கூறுகிறான். இதைக்கேட்டு கிருத்திகா மனமுடைகிறாள். கல்லூரி இறுதிநாளில் ராஜிவ் பிரகதியிடம் தன் காதலைச் சொல்கிறான். ஆனால் பிரகதி அவன் காதலை ஏற்க மறுக்கிறாள்.

சிங்கப்பூரில் வேலை கிடைப்பதால் அங்கு செல்கிறான் ராஜிவ். மீண்டும் இந்தியா திரும்பும் ராஜிவிற்கு அமெரிக்காவில் வேலை கிடைக்கிறது. அமெரிக்கா செல்வதற்கு முன் அவனுக்குத் திருமணம் செய்ய முடிவெடுக்கும் பெற்றோர் அவனைப் பெண் பார்க்க அழைத்துச் செல்கின்றனர். அவனது முன்னாள் காதலி பிரகதியே அந்தப் பெண். அவளைத் திருமணத்தை மறுக்கிறான் ராஜிவ். அவன் காதலை புறக்கணித்ததற்காக ராஜிவிடம் மன்னிப்பு கேட்கிறாள் பிரகதி.

இதனால் மனம் மாறும் ராஜிவ் பிரகதியைத் திருமணம் செய்ய சம்மதிக்கிறான். இருவருக்கும் நிச்சயதார்த்தம் செய்ய முடிவாகிறது. ராஜிவின் மீதான தன் காதலை தெரிவிக்காமல் கிருத்திகா, தான் மகிழ்ச்சியாக இருப்பதாகக் காட்டிக்கொள்கிறாள். கிருத்திகாவின் காதலைப் பற்றி அறியும் பிரகதி, அதைப் பற்றி ராஜிவிடம் சொல்கிறாள். ராஜிவ் - கிருத்திகா திருமணம் செய்துகொள்ள தன் காதலைத் தியாகம் செய்கிறாள்.

நடிகர்கள்
---------

* நவீன் - ராஜிவ்
* ஸ்ருதா கீர்த்தி - பிரகதி
* ரோமா அஸ்ராணி - கிருத்திகா
* ராமகிருஷ்ணா - ராஜிவ் தந்தை
* சித்ரா செனாய் - ராஜிவ் தாய்
* அவினாஷ் - மகேந்திரன்
* விஜயலட்சுமி - ஷாலினி
* ஜிஜு - ஜிஜு
* ரவிராஜ் - சுந்தரம்
* சதிஷ்
* கே. அஜய்
* சங்கர்
* சோனியா
* பேபி தீபிகா

இசை
---

படத்தின் இசையமைப்பாளர் பிரயோக். பாடலாசிரியர் நா. முத்துக்குமார்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | அன்றொரு தாய் | ஸ்ரீராம் பார்த்தசாரதி | 3:29 |
| 2 | நிஜமாய் நிஜமாய் | மாணிக்க விநாயகம் | 3:34 |
| 3 | இது என்ன | பரத்வாஜ் | 5:23 |
| 4 | கதவை திறந்து | கார்த்திக் | 2:36 |
| 5 | கண்ணைக்கட்டி | செந்தில்தாஸ் | 2:19 |
| 6 | ஒரு துளி இரு துளி | எஸ். பி. பாலசுப்ரமணியம் | 5:05 |

மேற்கோள்கள்
-----------

1. ↑  "காதலே என் காதலே".
2. ↑  "நவீன்".
3. ↑  "திரைப்படம்".
4. ↑  "திரைப்படம்".
5. ↑  "பாடல்கள்".
[*தொடர்பிழந்த இணைப்பு*]
**வாசுகி (**vasuki**)** என்பது 1997 இல் வெளிவந்த நகைச்சுவை நாடகத் தமிழ் திரைப்படமாகும். இத்திரைப்படத்தை கஸ்தூரி ராஜா இயக்கியிருந்தார். ஜீ. வீ. ஆனந்தனின் "*ஆனந்த் மூவி* *லண்ட்* "இத்திரைப்படத்தை தயாரித்திருந்தது. ராஜேந்திர பிரசாத், ஊர்வசி ஆகியோர் இத்திரைப்படத்தில் முன்னணி கதாபாத்திரங்களில் நடித்தனர். இசைஞானி இளையராஜா இத்திரைப்படத்திற்கு இசையமைத்தார். அக்டோபர் 30, 1997 இல் வெளியிடப்பட்டது. இத்திரைப்படம் தெலுங்கில் "பெல்லி கொடுக்கு அம்மவடுதுனு" எனும் பெயரில் மொழியாக்கம் செய்து வெளியிடப்பட்டது.

கதைச்சுருக்கம்
--------------

வாசுகி (ஊர்வசி) அவளுடைய பால்கார அண்ணன் கபாலி (ஜனகராஜ்) மற்றும் அண்ணி பச்சையம்மா (ஜெயச்சித்ரா) ஆகியோருடன் வசித்து வந்தாள். ஒருநாள் அவர்களின் உறவினரான ராமசாமி (விசு) பெரும் தொகைப்பணத்துடன் அவர்களைப் பார்ப்பதற்கு வந்தார். அவர்களை ஓர் உதவிசெய்யும் படியும் வேண்டினார்.

முன்பு ராமசாமியின் மகள் பணக்கார மாப்பிள்ளையை (தலைவாசல் விஜய்) திருமணம் செய்திருந்தாள். ஆனாலும் அவர்களிற்கு அளிக்க வேண்டிய வரதட்சணையை அளிக்க முடியாமல் இருந்தார். இதனால் மாப்பிள்ளையின் தாய் பார்வதம் (லதா) ராமசாமியின் மகளை தினமும் துன்புறுத்தினாள். பார்வதம் தனது மகனிற்கு இரண்டாவது திருமணத்திற்கும் ஏற்பாடு செய்தாள். எனினும் ராமசாமி பணத்தை திரட்டினார். இருந்தாலும் அது பயனற்றுப்போனது.

இதற்காக பார்வதத்தை பழிவாங்க முடிவுசெய்து வாசுகியின் உதவியை நாடுகின்றார். வாசுகியும் ஒரு பணக்கார பெண்போல வேடமிட்டு பார்வதத்தை ஏமாற்றி அவரின் இரண்டாவது மகன் பாலுவை (ராஜேந்திர பிரசாத்) திருமணம் செய்கிறாள். அதன்பிறகு என்ன நடக்கிறது என்பது மீதிக்கதை.

நடிகர்கள்
---------

* ராஜேந்திர பிரசாத் - பாலு
* ஊர்வசி - வாசுகி (கோடீஸ்வரி)
* விசு - ராமசாமி
* ராதாரவி- பக்கிரி
* ஜனகராஜ் - கபாலி
* ராம்ஜி
* மலேசியா வாசுதேவன்
* லதா - பார்வதம்
* ஜெயசித்ரா - பச்சையம்மா
* தலைவாசல் விஜய்
* பாண்டு - பொலிஸ் அதிகாரி
* சுரேஷ் சக்கரவர்த்தி
* உத்ரா
* கிரண் மோய்
* சண்முகசுந்தரி
* டப்பிங் ஜானகி
* பயில்வான் ரங்கநாதன்
* பசி நாராயணன்
* திடீர் கண்ணையா
* பெரிய கருப்புத் தேவர்
* சப்ளின் பாலு
* குஷ்பூ (சிறப்பு தோற்றம்)

இசை
---

இத்திரைப்படத்திற்கு இளையராஜா இசையமைத்திருந்தார். 1997 ஆம் ஆண்டு இசை வெளியிடப்பட்டது. பாடல் வரிகளை கஸ்தூரி ராஜா எழுதினார்.

மேற்கோள்கள்
-----------

1. ↑  "Vasugi (1997) Tamil Movie". spicyonion.com. 2016-11-18 அன்று பார்க்கப்பட்டது.
2. ↑  "Vasuku (1997)". gomolo.com. 2016-11-19 அன்று மூலம் பரணிடப்பட்டது. 2016-11-18 அன்று பார்க்கப்பட்டது.
3. ↑  "Vasuki Songs". play.raaga.com. 2016-11-18 அன்று பார்க்கப்பட்டது.
4. ↑  "Vasuki (1997)". mio.to. 2016-11-19 அன்று மூலம் பரணிடப்பட்டது. 2016-11-18 அன்று பார்க்கப்பட்டது.
டிரேவியன் விளையாட்டின் முகப்பு
**டிரேவியன்** (*Travian*) எனப்படுவது இணைய உலாவியில் பல பயனர்கள் விளையாடும் ஒரு கணினி விளையாட்டாகும். சேர்மனியைச் சேர்ந்த ட்ரேவியன் கேம்ஸ் எனும் நிறுவனம் இந்த விளையாட்டை உருவாக்கியது. கணனி விளையாட்டின் பின்புலம் பண்டைய உரோம நாகரீகத்தைச் சார்ந்து உருவாக்கப்பட்டுள்ளது. ஆரம்பகாலத்தில் நகர்பேசிகளில் விளையாடுவதற்கான ஆதரவு இந்தக் கணனி விளையாட்டிற்கு இருந்தாலும் பிற்காலத்தில் ஜாவா சார்ந்த இந்த நகர்பேசி மென்பெருள் தயாரிப்பு கைவிடப்பட்டது. ஆயினும் தொடர்ந்தும் உலாவி சார்ந்த விளையாட்டு பி.எச்.பி எனும் இணையத்தள வடிவமைப்பு மொழி மூலம் தொடர்ந்து விரிவாக்கப்படுகின்றது.

விளையாட்டு அமைப்பு
------------------

விளையாட்டில் ஆரம்பத்தில் ஒவரு பயனரும் உரோமம், கோல் அல்லது டியோட்டன் கிராமம் ஒன்றிற்குத் தலைவராக நியமிக்கப்படுவார். கிராமத்தின் வளர்ச்சிக்காக பயனர் தொடர்ந்து செயற்படவேண்டும். புதிய கட்டடங்கள், களிமண், கோதுமை, இரும்பு போன்றவற்றை உற்பத்தி செய்கின்ற செயலமைப்பையும் இந்த விளையாட்டு வழங்குகின்றது. தயாரித்த வளங்கள் மூலம் புதிய கட்டடங்களை அமைத்துக் கொள்ளலாம்.

ஒவொரு இனத்தவரும் வெவ்வேறு வகையான படை அமைப்புகளைக் கொண்டிருந்தாலும் விளையாட்டில் எல்லா இனத்தவரும் ஒரே மாதிராயான கட்டட அமைப்பைப் பயன்படுத்துகின்றனர்.

இதைவிட விளையாட்டில் சில பயனர்கள் சேர்ந்து கூட்டமைப்பை ஏற்படுத்திக் கொள்ளலாம். இந்தக் கூட்டமைப்பின் மூலம் எதிரிப் பயனர்களின் கிராமங்களைத் தாக்கி அழித்தல் அல்லது உள்வரும் தாக்குதல்களை முறியடிக்க முடிகின்றது.

பதிப்புகள்
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Version | Date |
| --- | --- |
| 1 | 5 செப்டம்பர் 2004 |
| 2 | 12 மார்ச் 2005 |
| 3 | 30 ஜூன் 2006 |
| 3.5 | 3 பெப்ரவரி 2009 |
| 3.6 | 4 நவம்பர் 2009 |
| 4 | 16 பெப்ரவரி 2011  |

 | 

| நிறம் | பொருள் |
| --- | --- |
| சிவப்பு | பழைய பதிப்பு |
| மஞ்சள் | பழைய பதிப்பு, நிறுவன ஆதரவுண்டு |
| பச்சை | அண்மைய பதிப்பு (ஆங்கிலம்) |
| வெளிர் நீலம் | அண்மைய பதிப்பு (ஆங்கிலம் தவிர்த்த ஏனைய மொழிகள்) |
| ஊதா | திட்டமிடப்பட்டுள்ளது |

 |

தானியங்கிகள்
------------

இந்த விளையாட்டில் தானியங்கிகள் மூலம் பயனர்கள் தங்கள் விளையாட்டு சார்ந்த செயற்பாடுகளைச் செய்யக்கூடியதாக இருந்தாலும் டிரேவியன் கேம்ஸ் இந்த நடவடிக்கையை தவிர்க்குமாறு வேண்டுகின்றது. தானியங்கிகளைப் பயன்படுத்தும் பயனர்கள் மீத ஒழுக்காற்று நடவடிக்கையும் எடுக்கப்படுகின்றது. டிரேவியன் தளத்தில் தானியங்கிகள் (bots) விளையாட்டில் சட்டபூர்வமற்றது எனக் கூறுகின்றது.

உசாத்துணை
---------

1. ↑  ட்ரேவியன் கேம்ஸ்
2. ↑  "Statistiken – Travian.org" (German). Travian Games GmbH. 2020-12-27 அன்று மூலம் பரணிடப்பட்டது. 2009-02-12 அன்று பார்க்கப்பட்டது.CS1 maint: Unrecognized language (link)
3. ↑  "காப்பகப்படுத்தப்பட்ட நகல்". 2011-02-16 அன்று மூலம் பரணிடப்பட்டது. 2011-04-23 அன்று பார்க்கப்பட்டது.
4. ↑  காண்க bots
1990 களில் கடல் மேற்பரப்பில் கரைந்துள்ள கனிம கார்பனின் அடர்த்தி - உலகளாவிய கடல் தரவு பகுப்பாய்வுத் திட்டம் அளித்த்து.
தொழிற்புரட்சிக்கு முந்தைய 1700 களின் கடல் மேற்பரப்பில் கரைந்துள்ள கனிம கார்பனின் அடர்த்தி- உலகளாவிய கடல் தரவு பகுப்பாய்வுத் திட்டம் அளித்த்து.
**மொத்த கனிம கார்பன்** (*Total inorganic carbon*) என்பது ஒரு கரைசலில் உள்ள கனிம கார்பன் இனங்களின் கூட்டுத்தொகை ஆகும். இதை CT அல்லது TIC என்ற ஆங்கில எழுத்துக்களாலும் அல்லது கரைந்துள்ள கனிமக் கார்பன் என்றும் குறிப்பிடுவர். கார்பன் டை ஆக்சைடு, கார்பானிக் அமிலம், பைகார்பனேட் எதிர்மின் அயனி மற்றும் கார்பனேட்டு உள்ளிட்டவை கனிம கார்பன் இனங்களில் அடங்கும். கார்பன் டை ஆக்சைடு மற்றும் கார்பானிக் அமிலம் இரண்டையும் ஒரே நேரத்தில் CO2 \* என்று வெளிப்படுத்துவது மரபுவழியாக பின்பற்றப்படுகிறது. இயற்கையான நீர்சார்ந்த அமைப்புகளின் pH தொடர்பான அளவீடுகளையும் , கார்பன் டை ஆக்சைடு பாய்ம அளவீடுகளையும் மேற்கொள்வதில் CT என்பது முக்கியமான ஒரு சிற்றலகு ஆகும். 

*C*T = [CO2\*] + [HCO3−] + [CO32−]
* CT என்பது மொத்த கனிமக் கார்பன்
* [CO2\*] என்பது கார்பன் டை ஆக்சைடு, கார்பானிக் அமில அடர்த்திகளின் கூட்டுத்தொகை ( [CO2\*] = [CO2] + [H2CO3])
* [HCO3−] என்பது பைகார்பனேட்டின் அடர்த்தி
* [CO32−] என்பது கார்பனேட்டின் அடர்த்தி

இந்த இனங்கள் ஒவ்வொன்றும் பின்வரும் pH- ஆல் உந்தப்படும் இரசாயன சமநிலைடன் தொடர்புடையவையாகும்.

CO2 + H2O is in equilibrium with H2CO3 is in equilibrium with H+ + HCO3− is in equilibrium with 2H+ + CO32−
பல்வேறு இனங்களின் அடர்த்தியும் மற்றும் அடர்த்தி மிகுந்த இனத்தின் ஆதிக்கமும் கரைசலின் pH அளவைப் பொறுத்தது ஆகும். இதை பியெர்ரம் வரைபடம் கொடுக்கிறது.

வேதிச்சமநிலையை கார்பன் டை ஆக்சைடை நோக்கி அழைத்துச் செல்லும் மாதிரியின் அமிலமாக்கல் அளவைக் கொண்டே மொத்த கனிம கார்பன் அளவிடப்படுகிறது.

மேற்கோள்கள்
-----------

1. ↑  C. Michael Hogan. 2010. *Calcium*. eds. A. Jorgensen, C. Cleveland. Encyclopedia of Earth. National Council for Science and the Environment.
2. ↑  Stanley E. Manahan. 2005. Environmental chemistry. CRC Press
**குணரத்தினம் அம்மையார்** (1906-1999) தென்னாப்பிரிக்க அரசியல், சமூக, பொருளாதார உரிமைப் போராட்டங்களில் பங்கு கொண்ட பெண்மணி ஆவார். பெண்களின் கல்வி, சுதந்திரம் அகியவற்றில் அக்கறை காட்டியவர். மருத்துவராகப் பணி புரிந்தவர். கேசவலு குணரத்தினம் நாயுடு என்பது இவரது முழுப்பெயர் ஆகும். இருப்பினும் இப்பெயரில் சாதி அடையாளம் உள்ளதால் தம் பெயரைச் சுருக்கமாக டாக்டர் குணம் என்று அமைத்துக் கொண்டார்.

பிறப்பும் படிப்பும்
-------------------

இவருடைய தந்தையார் ஆர்.கே.நாயுடு மயிலாடுதுறையில் பிறந்தவர். தாயார் தங்கச்சி நாயுடுவின் குடும்பம் மொரீசியசில் குடியேறியிருந்தது.டாக்டர் குணம் டர்பன் என்னும் ஊரில் பிறந்தார். ஆங்கிலப் பள்ளியில் சேர்வதற்கு முன் சத்திய ஞான சபை என்னும் பள்ளியில் தமிழ் படித்தார். இளம் அகவையிலேயே கூர்த்த மதியும் துணிவும் கொண்டு வளர்ந்தார். மருத்துவக் கல்வி பயில ஆசைப்பட்டார். அந்தக் காலத்தில் இந்தியப் பெண்களுக்கு மருத்துவக் கல்வி வசதி தென்னாப்பிரிக்காவில் இல்லை. எனவே 1928 இல் எடின்பர்க்கு பல்கலைக் கழகத்தில் சேர்ந்து மருத்துவப் படிப்பைப் பயின்றார்.எடின்பர்க்கில் படித்த காலத்தில் நோபல் பரிசு பெற்ற அறிஞர் சி.வி.ராமன், 'சில்வர் டங்' சீனிவாச சாத்திரி ஆகியோரைச் சந்திக்கும் வாய்ப்புகள் இவருக்குக் கிடைத்தன.

பொதுப் பணி
----------

மருத்துவப் படிப்பு முடித்து 1936 ஆம் ஆண்டில் தாயகம் திரும்பிய டாக்டர் குணம் மருத்துவத் தொழிலைத் தொடங்கினார். அக்காலத்தில் நேட்டாலில் வாழ்ந்து வந்த இந்தியர்களுக்குக் கல்வி உரிமைகள் இல்லை. வேலை வாய்ப்புகள் தரப்படவில்லை. குழந்தைகளுக்குச் சத்துணவு இல்லை. இத்தகைய சூழலில் நேட்டால் இந்தியக் காங்கிரசு தொடங்கப் பட்டது. டாக்டர் குணம் இக்கட்சியில் சேர்ந்து பணியாற்றினார். நேட்டால் இந்தியக் காங்கிரசின் துணைத்தலைவராகத் தேர்ந்தெடுக்கப்பட்டார். நேட்டால் இந்தியக் காங்கிரசின் அமைப்பு நெறிகளின்படி பெண்களுக்கு வாக்குரிமை வழங்கப்படவில்லை. பின்னர் பெண்களுக்கு முழு உறுப்பினர் தகுதி வழங்கப்பட்டது.

போராட்டங்கள்
------------

தென்னாப்பிரிக்க அரசின் இனவெறிக் கொள்கையால் கருப்பு இனமக்களும் இந்தியர்களும் மிகுந்த துன்பத்திற்கு ஆளாயினர். நிலவுடைமை மற்றும் பிரதிநிதித்துவச் சட்டத்தைக் கொண்டு வந்த தென்னாப்பிரிக்க அரசு இந்தியர்களைத் தனிச்சேரிகளில் ஒதுக்கி வைக்க முடிவு செய்தது. இச்சட்டத்திற்கு எதிராகப் போராட மக்கள் திரண்டனர். அணி அணியாகப் போராட்டத்தில் கலந்து கொண்டனர். இப்போராட்டத்தில் 
டாக்டர் குணம் முன்னணியில் இருந்து போராடினார். 1946 ஆம் ஆண்டு சூன் திங்களில் இவர் சிறைப்படுத்தப்பட்டார்.இப்போராட்டக் காலத்தில் ஜி எம் நாயக்கர், டாக்டர் யூசுப் டாடு போன்ற தலைவர்களுடன் டாக்டர் குணம் தொடர்பு கொண்டார். தென்னாப்பிரிக்க அரசின்
அடக்குமுறைகளினால் பல முறை சிறைக்குச் சென்றார்.

பிற பணிகள்
----------

அரசியல் போராட்டங்கள் மட்டுமல்லாது பெண்களின் கல்விக்கும் உரிமைகளுக்கும் பாடுபட்டார். ஊனமுற்றோர் நலத்திற்கு ஆவன செய்தார். செஞ்சிலுவை சங்கச் செயல்பாடுகளில் ஈடுபட்டார். திருமணங்களுக்கு ஆடம்பரமாகச் செலவு செய்வதைக் கண்டித்தார். குழந்தைகள் வளர்ச்சி பராமரிப்பு ஆகியவற்றில் கவனம் செலுத்தினார்.

இறுதிக் காலம்
-------------

1970 ஆம் ஆண்டில் இலண்டனுக்குச் சென்றார். ஆத்திரேலியாவிலும் சிம்பாப்வே நாட்டிலும் சில ஆண்டுகள் வாழ்ந்தார். 1990 ஆம் ஆண்டில் தென்னாப்பிரிக்காவுக்குத் திரும்பினார். 1994 இல் நடந்த சனநாயகத் தேர்தலில் பங்கு கொண்டார். தம் வாக்குரிமையைப் பயன்படுத்தினார். 1999 ஆம் ஆண்டில் காலமானார்.

உசாத்துணை
---------

* நினைக்கப்பட வேண்டியவர்கள் (உலகத் தமிழ் மொழி அறக்கட்டளை,2002 பதிப்பு)
*
**திரெவர் பெய்லிசு** (*Trevor Harley Bayliss*, பிறப்பு: திசம்பர் 21, 1962) இலங்கைத் துடுப்பாட்ட அணியின் பயிற்சியாளர் ஆவார். இவர் ஆத்திரேலியாவின் நியூ சவுத் வேல்சு மாநில அணியின் முன்னாள் துடுப்பாட்டக்காரரும் அவ்வணியின் முன்னாள் பயிற்சியாளரும் ஆவார்.

பயிற்சியாளராக
-------------

நியூ சவுத் வேல்சு மாநில அணிக்காக விளையாடிய பின்னர் மாநில துடுப்பாட்டக் கழகத்தின் திட்டமிடல் அதிகாரியாகப் பணியாற்றினார். பின்னர் நியூ சவுத் வேல்சு மாநில இரண்டாவது XI அணியின் பயிற்சியாளராகப் பல ஆண்டுகள் பணியாற்றினார். பின்னர் 2004-2005 காலப்பகுதியில் மாநில அணிப் பயிற்சியாளராகி, பியூரா கிண்ணத் தொடரில் அவ்வணியை இறுதிப் போட்டி வரை தயார்ப்படுத்தியிருந்தார். இறுதிப் போட்டியில் குயின்சுலாந்து அணியொடம் ஒரு விக்கெட்டால் நியூ சவுத் வேல்சு அணி தோற்றது. அடுத்த ஆண்டில் ஐஎன்சி கிண்ணத்தை வென்றது.

2007 இல் இலங்கை அணியின் பயிற்சியாளராக இருந்த ஆத்திரேலியாவின் டொம் மூடி அப்பதவியில் இருந்து விலகவே பெய்லிசு இலங்கை அணியின் பயிற்சியாளராக ஆகத்து 2007 இல் தேர்ந்தெடுக்கப்பட்டார். குயின்சுலாந்து புல்சு அணியின் பயிற்சியாளர் டெரி ஒலிவர் இவருடன் இப்பணிக்காகப் போட்டியிட்டார். முன்னாள் இலங்கை அணி வீரர்கள் அரவிந்த டி சில்வா, ரஞ்சன் மடுகல்ல, மைக்கல் திசேரா, சிடத் வெத்திமுனி, பந்துல வர்ணபுர ஆகியோரைக் கொண்ட தெரிவுக் குழு டிரெவர் பெய்லிசைத் தெரிவு செய்தது..

மேற்கோள்கள்
-----------

1. ↑  ராய்ட்டர்ஸ் "Trevor Bayliss named Sri Lanka cricket coach" 15 சூலை 2007
[*தொடர்பிழந்த இணைப்பு*]
2. 1 2  "*The Australian*, "Bayliss named new Sri Lanka coach" July 15 2007". 2007-06-22 அன்று மூலம் பரணிடப்பட்டது. 2011-02-19 அன்று பார்க்கப்பட்டது.
3. ↑  கிரிக்இன்ஃபோ profile "Trevor Bayliss"

| * பா
* உ
* தொ
இலங்கை அணி  –  2011 துடுப்பாட்ட உலகக்கிண்ணம் |
| --- |
| 
* 1 சங்கக்கார (த)
* 2 ஜயவர்தன
* 3 டில்சான்
* 4 தரங்க
* 5 சமரவீர
* 6 சில்வா
* 7 கப்புகெதர
* 8 மத்தியூஸ்
* 9 பெரேரா
* 10 குலசேகர
* 11 பெர்னாண்டோ
* 12 மலிங்க
* 13 மென்டிஸ்
* 14 முரளிதரன்
* 15 ஹேரத்
* பயிற்சியாளர்: பெய்லிஸ்

 | இலங்கை |
**மொன்ட்வேல்**  (Montvale) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 10.383 சதுர கிலோ மீற்றர் பரப்பளவைக் கொண்டுள்ளது. இதில் 10.359 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.024 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,844 ஆகும். மொன்ட்வேல் நகரத்தின் மக்கள் தொகை அடர்த்தி ஒரு கிலோ மீற்றருக்கு 757.2 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**டிரைகுளோரோமெத்தில்** *(Trichloromethyl)* என்பது –CCl3 .என்ற வாய்ப்பாட்டால் குறிக்கப்படும் ஒரு வேதி வினைக்குழுவாகும். இதை ஒரு மெத்தாக்சி குழு –O–CH3 என்று கருதலாம். மெத்தாக்சி குழுவிலுள்ள ஐதரசன் அணுக்கள் ஒவ்வொன்றும் குளோரின் அணுக்களால் இடப்பெயர்ச்சி செய்யப்பட்டால் உருவாகும் குழு டிரைகுளோரோமெத்தில் எனப்படுகிறது. இக்குழுவைச் சேர்ந்த சேர்மங்கள் அனைத்தும் கரிம குளோரின் வகை சேர்மங்களின் துணைக்குழு சேர்மங்களாகக் கருதப்படுகின்றன. டிரைகுளோரோமெத்தேன் (H–CCl3) , 1,1,1-டிரைகுளோரோயீத்தேன் (H3C–CCl3), குளோரால் (HOC–CC) போன்றவை இவ்வகைச் சேர்மங்களுக்கு சில குறிப்பிடத்தக்க உதாரணங்களாகும். 

டிரைகுளோரோ அசிட்டிக் அமிலத்தின் HOOC–CCl3 அமிலக்காரத்தன்மை மாறிலியின் மதிப்பு 0.77 ஆகும். அசிட்டிக் அமிலத்தின் அமிலக்காரத்தன்மை மாறிலியின் மதிப்பு 4.76 என்பது குறிப்பிடத்தக்கது . 

இந்த காரணத்தினால் டிரைகுளோரோ மெத்தில் குழு கரிமச் சேர்மங்களின் காரத்தன்மையை குறைக்கிறது எனலாம்.

மேற்கோள்கள்
-----------

1. ↑  "Trichloromethyl | CCl3 | ChemSpider". *www.chemspider.com*. 2018-08-26 அன்று பார்க்கப்பட்டது.
2. ↑  "Trichloromethyl radical". *webbook.nist.gov* (ஆங்கிலம்). 2018-08-26 அன்று பார்க்கப்பட்டது.
**தீகே குருப்பதே நரேந்திரன்** (*T. C. Narendran*)(24 பிப்ரவரி 1944 - 31 டிசம்பர் 2013) என்பவர் இந்தியப் பூச்சியியல் வல்லுநர் ஆவார். இவர் ஒட்டுண்ணி குளவிகள் வகைப்பாட்டியல் வல்லுநர் ஆவார். இக்குளவிகள் பெருங்குடும்பம் கெலாசிடோயிடியாவினைச் (கைமனாப்பிடிரா) சார்ந்தது. 

நரேந்திரன் ஜானகியம்மாள் தேசிய வகைப்பாட்டியலுக்கான தேசிய விருதினை 2004ஆம் ஆண்டு பெற்றார். பெங்களூரில் உள்ள இந்திய அறிவியல் கழகம் (IASc) மற்றும் சென்னையில் உள்ள இந்தியப் பூச்சியியல் கழகத்தின் உறுப்பினராக இருந்தார்.

இவரது பெரும்பாலான ஆய்வு வெளியீடுகள் கிழக்கத்திய கெல்சிடே (1989), இந்தியத் துணைக்கண்டத்தின் (1994) மற்றும் இந்தோ-ஆத்திரேலிய தோரிமிடே & யூரிடோமிடே (1999) ஆகும். இவர் அறிவியல் சார்ந்த ஆய்வு பத்திரிகைகளில் 300க்கும் மேற்பட்ட ஆராய்ச்சிக் கட்டுரைகளில் 700க்கும் மேற்பட்ட புதிய உயிரினங்களையும் 50 புதிய சிற்றினங்கள் குறித்தும் விவரித்துள்ளார். நரேந்திரன் கோழிக்கோடு பல்கலைக்கழகத்தில் வாழ்நாள் முழுவதும் பணியாற்றியதன் விளைவாக இந்தியாவில் அதிக எண்ணிக்கையிலான வகைப்பாட்டியல் நிபுணர்களுக்குப் பயிற்சி அளித்துள்ளார்.

இவர் 31 டிசம்பர் 2013 அன்று 69 வயதில் மாரடைப்பால் இறந்தார்.

முக்கிய வெளியீடுகள்
-------------------

* Narendran, T.C. 1974. Oriental Brachymeria. Department of Zoology, University of Calicut, Kerala, India.
* Narendran, T.C. 1989. Oriental Chalcididae (Hymenoptera: Chalcidoidea). Zoological Monograph. Department of Zoology, University of Calicut, Kerala, India. 441pp.
* Narendran, T.C. 1994. *Torymidae and Eurytomidae of Indian subcontinent*. University of Calicut, Kerala, India. 500pp.
* Narendran, T.C. 1999. *Indo-Australian Ormyridae (Hymenoptera: Chalcidoidea)*. Privately published. iii + 227 pp.
* Narendran, T.C. 2007. Indian Chalcidoid Parasitoids of the Tetrastichinae (Hymenoptera: Eulophidae). Occasional Paper No. 272, Zoological Survey of India, Kolkata. vi + 390pp.

மேற்கோள்கள்
-----------

1. ↑  "National Award for Best Taxonomist retrieved 12 April 2010". 7 மார்ச் 2008 அன்று மூலம் பரணிடப்பட்டது. 30 ஜூலை 2021 அன்று பார்க்கப்பட்டது.
2. ↑  "Taxonomist Narendran passes away". *The Hindu*. 31 December 2013.. பார்த்த நாள்: 10 February 2019.

குறிப்புகள்
-----------

* விலங்கு வகைப்பாட்டிற்கான TCN அறக்கட்டளை
**கொலோன் நகரின் கதீட்ரல்** (*Cologne Cathedral*, ஜேர்மன்: Kölner Dom) என்பது ஜேர்மனியின் கொலோன் நகரில் உள்ள கத்தோலிக்க ஆயரின் இருப்பிடமாகும். இது கோல்ன் உயர்மறைமாவட்டத்தின் தாய்க்கோவிலும் ஆகும். இத்தேவாலயம் புனித பேதுரு மற்றும் கன்னி மரியாள் ஆகியோரின் பெயரால் கடவுளுக்கு அர்ப்பணிக்கப்பட்டுள்ளது.

இத்தேவாலயம் யுனெஸ்கோவினால் உலகப் பாரம்பரியக் களங்களில் ஒன்றாகக் கணிக்கப்பட்டுள்ளது. ஜேர்மனியின் கட்டிடக் கலைக்கும் கோதிக் கட்டிடக்கலைக்கும் இது ஓர் எடுத்துக்காட்டாக இருக்கிறது. உலகின் பெரிய கிறித்தவத் தேவாலயங்களில் இதுவும் ஒன்று. 1880-84 காலப்ப்பகுதியில் உலகின் மிக உயர்ந்த கட்டிடமாகவும் இது இருந்தது. இதன் கட்டிட வேலைகள் 1248 இல் ஆரம்பித்திருந்தாலும் 1880இலேயே முழுமையாகக் கட்டி முடிக்கப்பட்டது. இது 144.5 மீட்டர்கள் நீளமானதும், 86.5 மீ அகலமானதும் ஆகும். இதன் இரண்டு கோபுரங்களும் 157 மீ உயரமாகும்.

உசாத்துணை
---------

1. ↑  "கொலோன் கதீட்ரல் இணையதளம்". 2016-06-13 அன்று மூலம் பரணிடப்பட்டது. 2007-08-13 அன்று பார்க்கப்பட்டது.

படத்தொகுப்பு
------------

* 
* 
* 
* 
* 
* 
* 
* 

விக்கிமீடியா பொதுவகத்தில்,  
 ***கோல்ன் கதீட்ரல்***   
என்பதின் ஊடகங்கள் உள்ளன. 



| சாதனைகள் |
| --- |
| முன்னர்**ரௌன் கத்தீட்ரல்** | **உலகின் மிக உயரிய கட்டமைப்பு**1880–1884157.38 மீ | பின்னர்**வாசிங்டன் நினைவுச் சின்னம்** |
| **உலகின் மிக உயரிய கட்டிடம்**1880–1890157.38 மீ | பின்னர்**உல்ம் மினிஸ்டர்** |
| **ஐரோப்பாவின் மிக உயரிய கட்டிடம்**1880–1890157.38 m |
வாசில் வெர்கோவினெட்ஸ்
**வாசில் மைகோலயோவிச் வெர்கோவினெட்ஸ்** (1880 - 1938) என்பவர் ஒரு உக்ரேனிய நடிகர், இசை நிகழ்ச்சி நடத்துனர், இசையமைப்பாளர், குரலிசை ஆசிரியர், பாலே நடன ஆசிரியர், நடன இயக்குனர் மற்றும் நடன இனவியலாளர் என பல்வேறு திறமை கொண்டவராவார், உக்ரேனிய பாரம்பரிய நடனங்கள் மற்றும் அதன் உத்திகளை பற்றி உக்ரேனின் பல்வேறு கிராமங்களில் ஆராய்ச்சி செய்து, அதன் எழுத்துப்படிகளைப் பதிவு செய்துள்ளார். மேலும் மேடைகளில் நடனம் அமைக்கும் முறை மற்றும் உக்ரேனிய நாட்டார் நடன ஆராய்ச்சியாளர்கள் மற்றும் பயிற்சியாளர்களிடம் தொடர்பு கொண்டு அவர்களின் தலைமுறைகளை நவீனப்படுத்துவது, அதன் வழியே அந்த நடனங்களை அடுத்தடுத்த தலைமுறைகளுக்கு கடத்துவது போன்ற பல்வேறு செயல்களை செய்துள்ளார். அவர் ஹோபக் என்ற உக்ரேனிய பாரம்பரிய நடனத்தை நவீனமாக்கி அதை பரப்பி வருகிறார்.

வாசில்' வெர்கோவினெட்ஸ்'ன் இயற்பெயர் *வாசில்* கோஸ்டிவ் என்பதாகும். அவர் ஜனவரி 5, 1880 அன்று டோலினா நகரத்திற்கு அருகிலுள்ள மைசூன் என்ற கிராமத்தில் பிறந்தார்.

1906 ம் ஆண்டில் அவர் உக்ரேனிய நாடக மேதையான மைகோலா சடோவ்ஸ்கியைச் சந்தித்தார். மைகோலா சடோவ்ஸ்கி உக்ரேனிய சமூக நாடகத்தின் நிறுவனர்களில் ஒருவர். மைகோலா சடோவ்ஸ்கி தான் வாசில் கோஸ்டிவுக்கு "வெர்கோவினெட்ஸ்" என்ற புனைப்பெயரை வழங்கினார்.

மேற்கோள்கள்
-----------

1. ↑  "வாசில் வெர்கோவினெட்ஸ் - நடன மந்திரவாதி".

ஆங்கிலத்தில்:

* ஷதுல்ஸ்கி, மைரான் (1980). *உக்ரேனிய நாட்டுப்புற நடனம்*, கோப்சார் பப்ளிஷிங் கோ. லிமிடெட்.ISBN 0-9692078-5-9 .
* செரெபெக்கி, போஹ்டான் (1985). *உக்ரேனிய நடன வள புத்தக புத்தகங்கள்*, தொடர் I-IV, உக்ரேனிய கனடியன் குழு, சஸ்காட்செவான் மாகாண சபை.

உக்ரேனிய மொழியில்:

* அவ்ரமென்கோ, வாசில் (1947). *உக்ரேனிய தேசிய நடனங்கள், இசை மற்றும் ஆடைகள்*, தேசிய வெளியீட்டாளர்கள், லிமிடெட்.
* ஹுமெனியுக், ஆண்ட்ரி (1962). *உக்ரேனிய நாட்டுப்புற நடனம்*, அறிவியல் அகாடமி உக்ரேனிய SSR.
* ஹுமெனியுக், ஆண்ட்ரி (1963). *உக்ரைனின் நாட்டுப்புற நடனக் கலை*, உக்ரேனிய சோவியத் சோசலிச குடியரசு இன் அறிவியல் அகாடமி.
* வெர்கோவினெட்ஸ், வாசில் (1912). *உக்ரேனிய திருமணம்* .
* வெர்கோவினெட்ஸ், வாசில் (1919). *உக்ரேனிய நாட்டுப்புற நடனக் கோட்பாடு* .
* வெர்கோவினெட்ஸ், வாசில் (1925). உக்ரைனின் *வெஸ்னியானோச்கா* மாநில வெளியீட்டாளர்கள்.
* வெர்கோவினெட்ஸ், யாரோஸ்லாவ் (1963). *உக்ரேனிய நாட்டுப்புற நடனக் கோட்பாடு*, சித்திரக் கலை மற்றும் இசை இலக்கியத்தின் மாநில வெளியீட்டாளர்கள் மூன்றாம் பதிப்பில் வாசிலின் வெர்கோவினெட்ஸ் வாழ்க்கை வரலாறு.
தீக் போரின் வரைபடம்
**தீக் போர்** *(Battle of Deeg)* 1804 ஆம் ஆண்டு நவம்பர் 13 அன்று நடைபெற்றது. இந்தியாவின் தற்போதைய இராசத்தான் மாநிலத்திலுள்ள பரத்புர் மாவட்டத்திலுள்ள, அப்போதைய மராட்டியப் பேரரசுக்கு உட்பட்ட தீக் நகருக்கு வெளியே இப்போர் நிகழ்ந்தது.  இரண்டாம் ஆங்கிலேய மராத்தியப் போரின் ஒரு பகுதியாக தீக் போர் கருதப்படுகிறது. ஆங்கிலக் கிழக்கிந்திய நிறுவனத்தின் படைத்தலைவராக இருந்த பிரேசர் இப்போரில் மராட்டியப் படையைத் தோற்கடித்தார். நடைபெற்ற தாக்குதலில் பிரேசர் தன்னளவில் மரணக் காயமுற்றார். எதிரிகளின் 160 துப்பாக்கிகளில் 87 துப்பாக்கிகளை ஆங்கிலேயர்கள் கைப்பற்றினர். ஆங்கிலேய வீரர்களில் 640 படைவீரர்கள் கொல்லப்பட்டனர். மராட்டியர்களில் 2000 வீரர்களுக்கு மேல் இழப்பு ஏற்பட்டதாக கருதப்படுகிறது .
ஆங்கிலேயர்களின் படைத்தலைவர் உட்பட ஏராளமான வீர்ர்கள் காயமடைந்தனர் என்பதும் ஆறுநூறுக்கும் அதிகமானோர் கொல்லப்பட்டனர் என்பதும் போரின் விளைவுகளாகக் கருதப்பட்டன. தீக் நகருக்கு அருகில் நடைபெற்ற காரணத்தால் இப்போர் தீக் போர் என்றும் அழைக்கப்படுகிறது.

புனைக்கதைகளில்
--------------

தீக்போர் மற்றும் முற்றுகை தொடர்பான புள்ளி விவரங்கள் சியார்சு ஆல்பிரட் எண்டியின் 1902 ஆம் ஆண்டு புத்தகத்தில் இடம்பெற்றுள்ளன. (At the Point of the Bayonet: A Tale of the Mahratta War)

மேற்கோள்கள்
-----------

1. ↑  A History of the Mahrattas, by James Grant Duff, vol. 3
2. ↑  Naravane, M.S. (2014). *Battles of the Honorourable East India Company*. A.P.H. Publishing Corporation. பக். 92–93. பன்னாட்டுத் தரப்புத்தக எண்:9788131300343.

* MacFarlane, Charles. *A history of British India: from the earliest English intercourse to the present time*
* Duff, James Grant. *A History of the Mahrattas, vol. 3*, p. 290
**வேதரத்தினம் அப்பாகுட்டிப் பிள்ளை** *(Vedaratnam Appakutti Pillai)* என்பவர் ஓர் இந்திய சுதந்திர போராட்ட வீரர், சமூக சேவகர் மற்றும் கத்தூரிபா காந்தி அறக்கட்டளையின் இணை நிறுவனர் ஆவார். கத்தூரிபா காந்தி அறக்கட்டளை என்பது இந்தியாவின் தமிழ்நாடு மாநிலத்தில் உள்ள கிராமப்புறப் பகுதிகளில் பெண்களின் நலனுக்காகப் பணியாற்றும் இலாப நோக்கமற்ற ஒரு அரச சார்பற்ற அமைப்பு ஆகும். சுதந்திரக் கொள்கையில் நாட்டமுடை செயல்வீரரான வேதரத்தினம் என்ற உப்பு வியாபாரியின் மகனாக தமிழ்நாட்டில் இவர் பிறந்தார். தன்னுடைய தந்தையின் எண்ணங்களை ஈடேற்றும் வகையில் நாகப்பட்டினம் மாவட்டத்தில் இருக்கும் வேதாரண்யத்தில் வறுமையால் வாடும் ஏழைப் பெண் குழந்தைகள் கல்வி கற்க வேண்டும் என்பதற்காகக் கத்தூரிபா காந்தி கன்னிகா குருகுலம் என்ற கிராமப்புற உண்டு உறைவிடப் பள்ளியைத் தொடங்கினார். அச்சுப்பள்ளி, மின்னணு மற்றும் கணிப்பொறிப் பயிற்சிப்பள்ளி சாம்பிராணி போன்ற நறுமணப் பொருகள் தயாரிக்கும் தொழிற்சாலை எனப் படிப்படியாக இந்நிறுவனம் வளர்ச்சியடைந்தது. 1989 ஆம் ஆண்டு இந்திய அரசாங்கம் நாட்டின் நான்காவது பெரிய விருதான பத்மசிறீ விருதை இவருக்கு வழங்கிச் சிறப்பித்துள்ளது.

மேற்கோள்கள்
-----------

1. ↑  "Services of freedom fighter Sardar Vedaratnam recalled". The Hindu. 27 February 2008. September 1, 2015 அன்று பார்க்கப்பட்டது.
2. ↑  "Kavignar Ramalingam Pillai's statue unveiled by Elangovan". The Hindu. 16 February 2009. September 1, 2015 அன்று பார்க்கப்பட்டது.
3. ↑  "Indian Freedom Fighter". SB FSU. 2006. September 1, 2015 அன்று பார்க்கப்பட்டது.
4. ↑  "Satsang introduction". Oocities. 2015. September 1, 2015 அன்று பார்க்கப்பட்டது.
5. ↑  "Padma Awards" (PDF). Ministry of Home Affairs, Government of India. 2015. நவம்பர் 15, 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது. Unknown parameter `|=` ignored (உதவி)
தீ நுண்மம் நகர்தல் (virus Movement) என்பது உயிரணுக்குள் தீ நுண்மத்தின் மரபணு துகளக்ள் (genetic material) 
நகர்வதை அல்லது இரு அல்லது உயிரில் உள்ள மற்ற பாகத்தில் உள்ள உயிரணுக்கு இடையே தீ நுண்மம் அல்லது அதனின் மரபணு துகள்கள் நகர்வதை குறிக்கும். இதனை இரு வகையாக பிரிக்கலாம்.

1. உயிரணுக்குள் நகர்தல் (intracellular movement)

  

2. உயிரணுக்கிடையே நகர்தல் (cell-cell movement or intercellular movement)

உயிரணுக்குள் நகர்தல்:
---------------------

செமினி நுண்மம் உயிரணுக்களில் நகர்வதை விளக்கும் படம். 
ஒரு செல்லின் உட்கருவில் (nucleus) இருந்து வெளிபகுதி (cytoplasm) வரும் அல்லது வெளியில் இருந்து உட்கருவுக்கும் எடுத்து செல்லும் நிகழ்வை உயிரணுக்குள் நகர்தல் எனலாம். தீ நுண்மங்களின் சில புரதங்கள் அதனின் மரபணு துகளை, செல்லின் உட்கருவில் இருந்து வெளிபகுதிக்கும் அல்லது வெளியில் இருந்து உட்கருவுக்கும் எடுத்து செல்லும் தன்மையெய் கொண்டுள்ளன. அத்தகையெ புரதங்களுக்கு உயிரணுவின் உள்-வெளி புரதம் (nuclear shuttle protein) (Ex. Coat protein of monopartite geminiviruses or BV1 of Bipartite geminiviruses) என அழைக்கலாம். இவைகள் உட்கருவை சுற்றி உள்ள சவ்வில் (nuclear membrane) உள்ள மெல்லிய துளைகள் மூலம் நகர்கின்றன. இவ் மெல்லிய துளைக்கு உட்கரு சவ் நுண்துளை (nuclear membrane pore) என விளிக்கலாம்.

உயிரணுக்கிடையே நகர்தல்:
-----------------------

ஒரு உறுப்பின் உயிரணுவில் இருந்து மற்ற பாகத்தின் உயிரணுவுக்கு மூலக்கூறுகள் கடத்தப்படுவதை உயிரணுக்கிடையே நகர்தல் என அழைக்கலாம். பல்வேறு தீ நுண்மங்கள் அதனின் துகளை வெகு தொலைவில் நகர்த்துவதற்கு பல வகையான திட்டங்களை கொண்டுள்ளன. தீ நுண்மங்களின் சில புரதங்கள் அதனின் மரபணு துகளை கடத்துவதற்கு பயன்படுகிறது. இவைகளுக்கு உயிரணுக்கிடையே நகர்த்தும் புரதம் (cell-cell movement protein) என அழைக்கலாம் (BC1 of Bipartite Geminiviruses).செல்களுக்கு இடையே உள்ள பிலசுமதேசுமேட்ட (Plasmadesmata) என்னும் நுண்ணிய துளைகள் மூலம் மற்ற உயிரணுக்களுக்கு நகர்கின்றன. மேலும் இந் நுண்ணிய துளைகள் குறிபிட்ட அளவுள்ள மூலக்கூறுகளை கடத்தும் தன்மையெய் கொண்டுள்ளன. இத்தன்மைக்கு வரைவளவு கடத்தல் (size exclusion limit) என அழைக்கப்படும். தீ நுண்மங்கள் நகரும் போது, அதனின் புரதங்கள் வரைவளவு கடத்தும் தன்மையெய் உடைத்து , அளவில் பெரிய மூலக்கூறுகளையும் கடத்தி செல்லும் வீரியம் மிக்கவை.
**எஸ். அர்ஷியா** (பிறப்பு: ஏப்ரல் 14, 1959 இறப்பு: ஏப்ரல் 7,2018) ஒரு தமிழக எழுத்தாளர். மதுரை இசுமாயில்புரத்தில் பிறந்த இவரது இயற்பெயர் சையத் உசேன் பாஷா. பொருளியல் முதுகலைப் பட்டதாரியான இவர் தராசு வார இதழில் செய்தியாளராகப் பணியாற்றினார். பின்னர் புதிய காற்று எனும் இலக்கிய இதழுக்குப் பொறுப்பாசிரியராகப் பணியாற்றினார். கணையாழி, செம்மலர், தாமரை போன்ற இதழ்களில் நாற்பதுக்கும் மேற்பட்ட சிறுகதைகளை எழுதியிருக்கும் இவர் ஆனந்த விகடன், குமுதம் கல்கி, அமுதசுரபி ஆகிய இதழ்கள் நடத்திய சிறுகதைப் போட்டியில் பரிசுகளைப் பெற்றிருக்கிறார். இவர் எழுதிய *"ஏழரைப்பங்காளி வகையறா"* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டுக்கான சிறந்த நூல்களில் புதினம் வகைப்பாட்டில் பரிசு பெற்றிருக்கிறது. 2010ஆம் ஆண்டுக்கான அழகிய நாயகி அம்மாள் விருதும் இந்தப்புதினத்துக்கு வழங்கப்பட்டது. இவரது இரண்டாவது நாவலான பொய்கைக்கரைப்பட்டி மதுரையின் சமகால அரசியலும் பெருவணிகமான ரியல் எஸ்டேட் தொழிலும் கைகோர்க்கும்புள்ளிப்பற்றிப் பேசும் முக்கிய நாவலாகும். அப்பாஸ்பாய்தோப்பு மதுரை வைகைதென்கரையில் உள்ள மக்களின் வாழ்க்கையைப் பிரதிபலிக்கும் நாவல். கரும்பலகை நாவல் அரசுப்பள்ளி ஆசிரியர்களின் பிரச்சனைகளை பேசும் நல்லதொரு நாவலாகும்.

படைப்புகளின் பட்டியல்
---------------------

### புதினங்கள்

* ஏழரைப் பங்காளி வகையறா
* பொய்கைகரைப்பட்டி
* அப்பாஸ்பாய் தோப்பு
* கரும்பலகை
* அதிகாரம்
* சொட்டாங்கல்
* நவம்பர் 8, 2016

### சிறுகதைத் தொகுப்புகள்

* கபரஸ்தான் கதவு
* மரணத்தில் மிதக்கும் சொற்கள்
* 
* **மொழிபெயர்ப்புகள்**

நிழலற்ற பெருவெளி

திப்பு சுல்தான்

பாலஸ்தீன்

மதுரை நாயக்கர் வரலாறு

பாலைவனப்பூ

கோமகட்டுமாரு

**கட்டுரைகள்**

சரித்திரப் பிழைகள்

ஆதாரம்
------

1. ↑  "பொய்கைக்கரைப்பட்டி :நாவல் /எஸ். அர்ஷியா. Poykaikkaraippaṭṭi :Nāval /Es. Arṣiyā. – National Library". *www.nlb.gov.sg*. 2021-04-19 அன்று பார்க்கப்பட்டது.

வெளி இணைப்புகள்
---------------

* எஸ்.அர்ஷியா வலைப்பூ
* சிறுகதைகள்